Svjetsko prvenstvo u šahu 2013.

**Svjetsko šahovsko prvenstvo 2013.** bio je meč između branioca titule sa SP-a 2012,  Indijca Viswanathana Ananda, i trenutno prvoplasiranog na FIDE-inoj rang-listi, te pobjednika Turnira kandidata 2013, Norvežanina Magnusa Carlsena, kako bi se odredio svjetski prvak. Održavao se pod okriljem FIDE u indijskom gradu Chennaiju. Ceremonija otvaranja bila je 7. novembra, a prva partija igrala se 9. novembra. Nakon 10 partija pobijedio je Carlsen sa rezultatom 6½:3½.

## Turnir kandidata 
Izazivač je određen na Turniru kandidata 2013. Turnir je po prosječnom rejtingu igrača bio četvrti najjači šahovski turnir svih vremena *(stanje: mart 2014)*; bio je to turnir 22. kategorije sa 2786,5 bodova. Prvi put nakon više od 50 godina igralo se dvokružno po Bergerovom sistemu (umjesto na ispadanje).  Turnir je bio 22. kategorije sa prosječnim rejtingom od 2770 bodova.

## Svjetsko prvenstvo 
### Prethodni međusobni susreti 
Prije ovog meča, od 2005. do 22. novembra 2013, Anand i Carlsen odigrali su 38 partija jedan protiv drugog po klasičnom tempu igre, od kojih je Anand dobio 6, Carlsen 6, uz 27 remija.

#### Rejting 
### Nagrade 
Fond nagrada na Svjetskom prvenstvu je 2,55 miliona američkih dolara, s tim da je Carlsen unaprijed dobio 100.000 $, jer se meč igra u Indiji. Ostatak je podijen 60:40 za pobjednika. U slučaju da je igrano razigravanje pobjednik bi dobio 55% od nagradnog fonda.

### Meč 
mini|Hotel *Hyatt Regency Chennai*, mjesto održavanja dvoboja
Meč između Ananda i Carlsena održan je u hotelu *Hyatt Regency Chennai* od 9. do 26. novembra 2013. pod okriljem FIDE. Zakazano je 12 partija (1 dnevno) uz dan odmora nakon 2, 4, 6, 8, 10. i 11. partije. U slučaju da je konačni rezultat bio neriješen, dodatne partije igrale bi se 28. novembra.

Igrači su imali 120 minuta za prvih 40 poteza, 60 minuta za idućih 20 poteza i 15 minuta za ostatak partije uz dodatak od 30 sekundi po potezu počevši nakon 61. poteza.
:

#### Raspored 
#### Partije 
### Sekundanti 
I Anand i Carlsen imali su tim "sekundanata" koji su im pomagali u pripremama za partije. Anandovi sekundanti bili su Surya Ganguly i Radosław Wojtaszek, koji mu je pomagao na 4 prethodna svjetska prvenstva. Na konferenciji za novinare na otvaranju prvenstva Anand je otkrio da su njegovi novi sekundanti Krishnan Sasikiran, Sandipan Chanda i Peter Leko. Carlsen je u početku odbijao otkriti ko su njegovi sekundanti, ali je nakon meča rekao da je Jon Ludvig Hammer radio pripreme za otvaranja iz Norveške. Nagađalo se da su među Carlsenovim sekundantima bili i Jan Nepomnjašči i Laurent Fressinet.

## Hronologija promjena 
Procedure izbora izazivača i mjesta održavanja prošle su kroz mnogo promjena i kontroverzi, a hronologija je prikazana ispod.
### 2011. 
* *9. august* - Indijskom šahovskom savezu data je "prva opcija" od 3 mjeseca nakon SP-a 2012. da podnese zahtjev za organizaciju SP-a 2013.
* *19. septembar* - FIDE je objavila pravila, propise i kvalifikacijske kriterije za Turnir kandidata u sklopu ciklusa SP-a 2011-2013.

### 2012. 
* *21. februar* - FIDE je objavila da je u pregovorima sa *Chess Network Companyjem* (CNC) i AGON-om za ciklus SP-a. Medijska, internetska i softverska prava na događaje u sklopu ciklusa SP-a dodijeljena su CNC-u. AGON je dobio zadatak organizacije događaja i osiguravanja potrebnih sponzorskih sredstava.
* *3. mart* - AGON objavio da će Turnir kandidata zakazan od 24. oktobra do 12. novembra biti održan u Londonu.
* *28. mart* - FIDE i AGON obznanili da je novi termin održavanja Turnira kandidata 13–31. mart 2013.
* *30. maj* - Anand pobijedio na SP-u 2012. i tako se kvalificirao za SP 2013. Njegov izazivač, Boris Geljfand, kvalificirao se za Turnir kandidata 2013.

### 2013. 
* *8. april* - Jayalalithaa Jayaram, premijer države Tamil Nadu, objavio je da će Chennai biti domaćin SP-a 2013. i da će budžet iznositi 290.000.000 rupija (oko 4.000.000 €).
* *19. april* - FIDE, Indijski šahovski savez i Šahovski savez Tamil Nadua potpisali su Memorandum o razumijevanju. Gelfer je rekao da će objekat u kojem će se prvenstvo igrati biti određen u roku od 3 sedmice.
* *3. maj* - Jøran Aulin-Jansson, predsjednik Norveškog šahovskog saveza, poslao je otvoreno protestno pismo FIDE-i, u kojem je, između ostalog, rekao: "Insistiramo da FIDE olakša proceduru koja omogućuje ostalim zainteresiranim stranama da se kandidiraju (za domaćinstvo SP-a 2013)". Samo nekoliko sati kasnije Bertrand Delanoë, gradonačelnik Pariza, objavio je da je "glavni grad Francuske spreman biti domaćin prvenstva", nudeći budžet od 3.446.280 € i nagradni fond od 2.650.000 € (Chennai je ponudio 2,576.280 €, odnosno 1.940.000 €).
* *5. maj* - FIDE je potvrdila Chennai kao domaćina SP-a 2013.
* *6. maj* - Carlsen je izdao izjavu u kojoj kaže: "Duboko sam razočaran i iznenađen FIDE-inom odlukom da potpiše ugovor za meč 2013. bez prolaska kroz proces kandidature koji je određen regulacijama SP-a i time što nije odabrala neutralni teren. Kandidatura Pariza jasno pokazuje da bi bilo moguće imati više opcija za izbor. Nedostatak transparentnosti, predvidljivosti i poštenja nepovoljan je za šah kao sport i šahiste."
* *7. maj* - FIDE je objavila saopćenje za štampu prema kojem su ona i AGON 24. januara "odlučili ne otvoriti proces kandidature nego dodijeliti opciju Indiji, kako je bilo zatraženo" i u kojem se tvrdi da je "FIDE dala sve od sebe da uvjeri Indiju da podijeli meč (između Indije i Norveške), ali su oni odbili".
* *28. maj* - Objavljeno je da će SP 2013. biti održano u hotelu *Hyatt Regency Chennai*.

## Reference 
## Vanjski linkovi 
* http://chennai2013.fide.com/ 
* http://london2013.fide.com 
* http://www.spiegel.de/video/suche/tag/Schach-WM+2013.html 

Kategorija:2013. u šahu
Kategorija:2013. u Indiji
Kategorija:Sportska takmičenja u Indiji
Kategorija:Sport u Indiji
Kategorija:Šah u Indiji
Kategorija:Svjetsko prvenstvo u šahu 2013.